Document ID: /roh_data/filtered/fineweb-2-filterrobots_roh.jsonl.gz/56653

Fin il temp medieval classic eran ils chants liturgics be en ina suletta vusch. Enturn l'onn 1200 è quai però sa mida. Lura han intellectuals e spirituals a Paris chattà ina via per cumponer en pliras vuschs. Quest svilup è capità en la catedrala Notre-Dame e datescha gist dal medem temp sco quai che quella è vegnida bajegiada. Per quest motiv numnan ins quella epoca musicala er l'epoca da Notre-Dame.
Premissa necessaria: Pudair fixar il ritmus
Per pudair cumponer chants en pliras vuschs hai duvrà in nov sistem per notar la ritmica. Be cun in tal aveva in cumponist la pussaivladad da notar e metter en relaziun duas vuschs ed uschia dad influenzar la musica avant che quella resunava. Il resultat da l'epoca da Notre-Dame è la notaziun modala. Cun questa notaziun han cumponists pudì fixar il ritmus e l'autezza dals tuns – in novum.
RR actualitad 17:00